**Škola v prírode (ŠvP)**

Podľa § 4 ods. 3 vyhlášky MŠVVaŠ SR č. 305/2008 Z. z. o škole v prírode výchovno-vzdelávací proces je v škole prírode rozvrhnutý na šesť dní v týždni. Pre žiakov prvého stupňa trvá denne štyri vyučovacie hodiny. Dĺžka vyučovacej hodiny v škole v prírode je 40 minút.

**Príspevok štátu na školu v prírode**

Príspevok na školu v prírode sa na Slovensku poskytuje od roku 2016 v súlade s § 3 ods. 2 a 3 a  § 4 písmeno a) c) zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov. Ministerstvo školstva, vedy, výskumu a športu pridelí príspevok v rámci rozpisu rozpočtu na rok 2018  **100 € na žiaka.** Pre žiakov z najmenej rozvinutých okresov**150 € na žiaka (k týmto okresom patrí aj okres Kežmarok)**  pre nahlásený  počet žiakov v Eduzbere   a rozpis je zverejnený na svojom webovom sídle. Finančné prostriedky sú účelovo určené pre žiakov prvého stupňa základnej školy  a špeciálnej základnej školy.

Každý zriaďovateľ je povinný príspevok na ŠvP  poskytnúť príslušnej základnej škole alebo špeciálnej základnej škole  v plnej výške.
V súlade so zákonom môže škola použiť príspevok na pokrytie nákladov na ŠvP  pre toho istého žiaka najviac jedenkrát počas jeho návštevy základnej školy. Stanovený príspevok na jedného žiaka nie je možné deliť medzi viacerých žiakov.

Pokiaľ sa na ŠvP zúčastní počas roka 2020 menší počet žiakov ako bolo nahlásené v Eduzbere, škola je povinná vrátiť finančné prostriedky zodpovedajúce počtu žiakov, ktorí sa na ŠvP nezúčastnili. Škola je povinná vrátiť aj nevyužité finančné prostriedky z dôvodu, že náklady na ŠvP  neumožnili použiť celý príspevok 100 € resp. 150 €  na žiaka. Vrátenie finančných prostriedkov je škola povinná zrealizovať čo najskôr, najneskôr však do 10 dní po skončení poslednej ŠvP  v roku 2020.

**Viac informácií nájdete tu:**

<https://www.minedu.sk/prispevok-na-skolu-v-prirode-svp/>

<http://www.zakonypreludi.sk/zz/2008-305>

Spracovala: Mgr. Denisa Lénártová, SŠÚ Poltár

Dňa: 08.01.2020